Anton Sveinn Mckee synti sig glæsilega inn í úrslitin í 200 metra bringusundi á EM í 25 metra laug í Glasgow í dag og syndir því úrslitasund annað daginn í röð . Anton er búinn að setja fjögur Íslandsmet á fyrstu tveimur dögunum á Evrópumeistaramótinu . Anton Sveinn Mckee bætti Íslandsmetið verulega í 200 metra bringusundinu en hann kom í mark á 2:03 , 67 mínútum en gamla metið sem hann átti sjálfur var 2:04 . 37 mínútur frá HM 2018 . Anton varð annar í sínum riðli og náði fjórða besta tímanum í undanrásunum . Hann er því til alls líklegur í úrslitasundinu í kvöld . Það voru Hollendingur , Svíi og Þjóðverji sem náðu þremur bestu tímunum en Anton var 1,26 sek á eftir fyrsta manni . Anton Sveinn varð fyrstu eftir 50 metra ( 28,31 sek. ) , annar eftir 100 metra ( 1:00 , 05 mín. ) , þriðji eftir 150 metra ( 1:32 , 09 mín. ) og náði síðan að hækka sig um eitt sæti á síðustu 50 metrunum . Hin átján ára gamla Jóhanna Elín Guðmundsdóttir var nær undanúrslitunum í 50 metra flugsundi en reynsluboltinn Ingibjörg Kristín Jónsdóttir . Þær voru samt báðar nokkuð frá þessu , Jóhanna Elín endaði í 27. sæti og Ingibjörg Kristín náði 28. besta tímanum í undanrásunum . Sextán efstu komust áfram í undanúrslitin . Jóhanna Elín synti á 27,19 sekúndum og varð önnur í sínum riðli en Ingibjörg Kristín Jónsdóttir synti á 27,23 og varð síðustu í sínum riðli .